Seker Nuus | DIE HERE STRAF EN TUGTIG DIE MENS Seker - Nuus
DIE HERE STRAF EN TUGTIG DIE MENS
Spr 3:12 "...die Here straf (tugtig) die mens wat Hy liefhet net soos 'n vader doen met sy seun."
Soms is die straf pynlik en vernederend, maar uiteindelik lewer dit uitstekende vrug! Here, gee my asseblief geduld!
**PREKE: Elke week word by die drie jaargroepe deur 5 mense gepreek. 15 preke word dus gelewer! Ons leer bymekaar en groei geestelik!
**DORP TOE: Studente is báie dankbaar dat die kombi een of tweekeer per week die geleentheid bied om by die hospitaal/kliniek, die bank of waar kos gekoop kan word uit te kom.. terwyl die reëls streng nagekom word. Dit help beslis met die frustrasies wat die inperking bring!! Een sendeling het weer 50 maskers gemaak en gestuur!
**BIDURE: Oral is daar groepies wat met handhawing van afstand, saambid vir herlewing en geestelike vrugte tot vreugde van ons Here Jesus. Elreza en die Gebedsgroep bid daagliks na middagete vir 'n uur lank! Ons glo: GEBED VERANDER SAKE EN MENSE!
KOS & ANDER VOORSIENING: Die week het ons weer mieliemeel en semels as geskenk ontvang van die Rollermeule, Carolina!
Aartappels en tamaties en uie het ook gekom van Nelspruit.
Twee gemeentes het broodgeld gestuur tot ons groot dankbaarheid! Die groentetuine en makadamiaboord floreer danksy water uit die rivier en n boorgatpomp, geskenk deur ons geliefde oogarts!!! Ink van Malalane van Mac het ook gekom!! Ons bid steeds vir sement, bakstene én 'n bouer. Ons glo dat ons Vader een of ander tyd sal verhoor!!
GESONDHEID: Ons dank die Here vir ons vriende/sendelinge wat na Covid 19 genees is en besig is om sterker te word. Ook studente met gewone ongesteldhede is beter! Bid asb vir genoeg krag want almal is moeg op hierdie stadium.
NUWE PERSONEELLID: Na sy kwarantyn en een week se werk is Victor weg...wil liewers elders werk. Ons is dankbaar vir Rev Zodwa Mutau oud-student wat by ons aangesluit het in die kombuis. Sy hou van skoonmaak!!
**Ons bid vir ons sendelinge en die Vervolgde kerk!
** Ons vra vir vrede, genesing en finansiële uitkoms vir ons families en ook vir elke student. Dank God vir elkeen wat studente aanneem en betaal vir hulle!!
** Takura, ons tuinier is weg na Zimbabwe na sy siek grootmaak-tannie. Asseblief bid vir hom en Dr Ian Chapotera wat vashaak in Malawi!
** Ons smeek die Here vir vrede in ons land nav die opstande en onluste oral in Suid-Afrika. Mag siele gered en gedissipel word.